CELEX: 62006CJ0402
Language: hu
Date: 2007-07-18 00:00:00
Title: A Bíróság (hetedik tanács) 2007. július 18-i ítélete.#Op- en Overslagbedrijf Van der Vaart BV kontra Staatssecretaris van Financiën.#Előzetes döntéshozatal iránti kérelem: Hoge Raad der Nederlanden - Hollandia.#Közös vámtarifa - Tarifális besorolás - Kombinált nómenklatúra - Tejalvasztással és a savó jelentős részének kivonásával nyert áru.#C-402/06. sz. ügy.

A Bíróság (hetedik tanács) 2007. július 18‑i ítélete – Op‑en Overslagbedrijf Van der Vaart kontra Staatssecretaris van Financiën
      (C‑402/06. sz. ügy)
      „Közös Vámtarifa – Tarifális besorolás – Kombinált Nómenklatúra – Tejalvasztással és a savó jelentős részének kivonásával nyert áru”
      Közös Vámtarifa – Vámtarifaszámok (vö. 27., 35. pont és a rendelkező rész 1–2. pontja)
      Tárgy
      
         Előzetes döntéshozatal iránti kérelem – Hoge Raad der Nederlanden – A vám‑ és a statisztikai nómenklatúráról, valamint a Közös
                  Vámtarifáról szóló 2658/87/EGK tanácsi rendelet I. mellékletének módosításáról szóló, 1996. szeptember 9‑i 1734/96/EK bizottsági
                  rendelet (HL L 238., 1. o.) I. mellékletének értelmezése – Tejalvasztással és a savó jelentős részének kivonásával nyert,
                  2 tömegszázalék savófehérjét tartalmazó áru, amely esetében a fehérjék a hozzáadott enzim működése következtében a 24–36 órás
                  szárítási eljárás során felbomlanak.
               
            Rendelkező rész
      
         
                   
               
               
                  
               
               
                  A vám‑ és a statisztikai nómenklatúráról, valamint a Közös Vámtarifáról szóló, az 1996. szeptember 9‑i 1734/96/EK bizottsági
                     rendelettel módosított 1987. július 23‑i 2658/87/EGK tanácsi rendelet I. mellékletében szereplő KN 0406 vámtarifaszámot úgy
                     kell értelmezni, hogy e vámtarifaszám alá sorolható az olyan, nagy részben aludttejből nyert áru, mint amelyet az alapügy
                     érint, amelyben a savó nagy részét eltávolították, és amely savófehérje‑tartalmát valamely enzim hatására az összfehérje‑tartalom
                     2%‑ára csökkentették a 24–36 órás szárítási eljárás során, továbbá kazeinből áll, valamint 50%‑ot meghaladó nedvességtartalommal
                     rendelkezik.
                  
               
            
         
                   
               
               
                  
               
               
                  A KN 0406 20 90 vámtarifaalszámot úgy kell értelmezni, hogy e vámtarifaalszám alá sorolható az olyan áru, mint amelyet az
                     alapügy érint, amely 50%‑ot meghaladó nedvességtartalommal és 1%‑nál kisebb zsírtartalommal rendelkezik, valamint amelyet
                     2‑4 mm nagyságú szabályos szemcsékre aprítanak, és pizzafeltétek, illetve sajtszószok előállítására használnak fel.